29.9.2023 г.
BG
Официален вестник на Европейския съюз
C 349/45
Данъчно облагане на традиционните горива 3.13.
Тъй като едно ново строителство ще представлява икономически риск за корабособствениците от ЕС, ЕИСК призовава за приемането на политики, които да осигуряват правна сигурност за дружествата корабособственици.
Поради това е важно да се замрази въвеждането на нови данъци върху традиционното риболовно гориво (дизелово гориво), докато на пазара не са налични нови технологии за задвижване и горива и докато не бъдат изцяло въведени законодателните рамки за необходимите реновации; обратното само би санкционирало сектора.
Партньорство на ЕС за енергиен преход в областта на рибарството и аквакултурите 3.14.
Секторът не разполага с насоки нито от доставчиците на технологии, нито от създателите на политики относно посоката, която трябва да следва по пътя към декарбонизацията.
Поради това ЕИСК приветства инициативата на Комисията за създаване на експертна група, която да предоставя консултации относно различните налични алтернативи, бъдещия напредък, развитието на пазара и др.
Би било особено важно да се определят технологиите, които работят най-добре за всеки сегмент на флота и за всеки регион, като може да се окаже необходимо да се комбинират различни енергийни източници.
Освен това ще бъде полезно да се провеждат информационни кампании и кампании за повишаване на осведомеността на веригата морска промишленост с цел стимулиране на декарбонизацията.
Синя икономика 3.15.
Синята икономика обхваща всички икономически дейности, които зависят от морето.
Различните сектори на синята икономика са взаимозависими (рибарство, биотехнологии, корабоплаване, морски транспорт, аквакултури, корабостроителници, верига на доставки, логистика и транспорт), тъй като се основават на обща компетентност и споделена инфраструктура (пристанища, логистични електроразпределителни мрежи), както и на устойчивото използване на морските ресурси.
ЕИСК подчертава необходимостта от прилагане на цялостна стратегия за декарбонизация и от намиране на полезни взаимодействия между различните звена във веригата.
Освен това ЕИСК призовава за подходящи човешки ресурси и умения за проектиране, изграждане и експлоатация на модерни плавателни съдове.
Привличането на квалифицирана работна ръка е абсолютно необходимо.
4.
Конкретни бележки
Горива от ново поколение 4.1.
ЕИСК подчертава огромния потенциал на горивата от ново поколение, които не са произведени от хранителни и фуражни култури, в областта на кръговата икономика, борбата срещу обезлюдяването на селските райони и, разбира се, укрепването на енергийната независимост на ЕС.
Всъщност, в съответствие с поставените цели на ЕС за неутралност по отношение на CO2, нетните емисии на CO2 от такива алтернативни горива при горене в двигателите може да спаднат до нула, ако са произведени с електроенергия от възобновяеми източници. 4.2.
По различни причини Комисията ограничава използването на биогорива от растителен произход, което ЕИСК вече приветства в различни становища.
Липсва обаче ясна стратегия за разработването и въвеждането на алтернативни горива, което би било важно не само за сектора на рибарството, но и за други отрасли.
Освен това не е посочено кои от трудните за декарбонизация сектори (сред които е рибарството) следва да имат достъп до такива горива с предимство.
Това усложнява усилията на сектора на рибарството за постигане на напредък по отношение на декарбонизацията възможно най-бързо.
ЕИСК посочва, че възобновяемите нисковъглеродни горива са разумен вариант по пътя към декарбонизиране на сектори, които са трудни за електрифициране, като рибарството.
Алтернативните горива от ново поколение, които не се произвеждат от хранителни и фуражни култури, ще бъдат по-скъпи поради своята рядкост и необходимостта от по-сложни технологии.
За да се случи това, както ЕИСК вече е подчертавал в миналото (9), ценовата разлика между изкопаемите и алтернативните горива трябва да бъде преодоляна, а по-чистите горива да станат на по-достъпни цени и по-широко разпространени. 4.3.
ЕИСК подчертава, че биодизелите, използвани понастоящем, са произведени от култури (палмово олио, масло от рапица, соя и слънчоглед), които не позволяват да се постигне пълна декарбонизация; освен това няма достатъчно количества от суровината.
Решението (което все още не е налично) е да се смесва настоящото дизелово гориво с все по-големи количества електродизелово гориво, което е синтетично гориво, произведено от зелен електролитен водород и уловен CO2.
Тези горива на основата на електроенергия се произвеждат от въглероден диоксид, който преди това е бил уловен от атмосферата или от промишлени процеси, които произвеждат CO2, преди да бъде отделен.
(9)
Становище на Европейския икономически и социален комитет относно „Предложение за регламент на Европейския парламент и на Съвета относно използването на възобновяеми и нисковъглеродни горива в морския транспорт и за изменение на Директива 2009/16/ЕО“ (COM(2021) 562 final — 2021/0210 (COD)) (ОВ C 152, 6.4.2022 г., стр. 145).